Diari Oficial de la Generalitat Valenciana


Sumari del DOGV 9459, del 28-10-2022 (2022/9919)

ACORD de 21 d'octubre de 2022, del Consell, pel qual s'autoritza incrementar el límit per a comprometre despesa plurianual amb càrrec a la línia de subvenció de concurrència competitiva S8872, «Infraestructura del Pla Vega Baixa Renhace», del capítol 7 del programa 125.10, Administració local i organització territorial del Consell (VL 05.004/22-038).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9919


Data del document
:   21-10-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 d'octubre de 2022, del Consell, pel qual s'autoritza incrementar el límit per a comprometre despesa plurianual amb càrrec a la línia de subvenció de concurrència competitiva S8872, «Infraestructura del Pla Vega Baixa Renhace», del capítol 7 del programa 125.10, Administració local i organització territorial del Consell (VL 05.004/22-038). [2022/9919]  
Mitjançant el Decret 20/2022, de 29 de juny, del president de la Generalitat, es van aprovar les bases reguladores per a la concessió de subvencions destinades a actuacions de foment de la mobilitat urbana sostenible en els municipis del Baix Segura i es convoquen les ajudes per a l'exercici 2022, amb càrrec a la línia S8872, «Infraestructures del Pla Vega Baixa Renhace», amb una quantia màxima estimada de 3.400.000, distribuïda en 2.000.000 euros en 2022 i 1.400.000 en 2023.  
  
Per la comissió de baremació s'ha proposat la concessió de subvencions per un import total de 2.231.156 euros, corresponent 43.452,46 euros, en 2022 i 2.187.703,64 euros en 2023, i per a fer efectiva aquesta proposta i procedir a la resolució de les ajudes, per part de la Presidència de la Generalitat s'ha planteja la necessitat d'incrementar per a l'anualitat 2023, el límit per a comprometre despesa plurianual, amb càrrec a la línia de subvenció S8872 del capítol 7 del programa 125.10, Administració local i organització territorial del Consell.  
  
A aquest efecte, i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, el Consell, a proposta de la Conselleria d'Hisenda i Model Econòmic,   
  
  
ACORDA  
  
Primer i únic  
Autoritzar l'ampliació del límit quantitatiu que fixa l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa en l'anualitat 2023, amb càrrec a la línia de subvenció S8872 del capítol 7 del programa 125.10, Administració local i organització territorial del Consell, d'acord amb el següent detall:  
  
Anualitat Límit actual Límit modificat  
2023 1.400.000,00 2.187.703,64  
  
  
  
València, 21 d'octubre de 2022  
  
La consellera secretària,  
AITANA MAS MAS